Minn żmien ilu nħasset il-ħtieġa, li jogħla sewwa l-livell tad-daqq li jakkumpanja l-mixi (marching). Deher ukoll il-bżonn li l-mużika mdaqqa waqt il- mixi, għandha tferraħ u tqajjem ċertu spirtu, biex b'hekk tnaqqas kemm tista' t-tbatija billi tgħolli l-ispirtu tas-suldat u tal-poplu inġenerali u għal ftit waqtiet tnessih il-problemi u timlielu qalbu b'kuraġġ ġdid. L-aktar marċ antik li nsibu merfugħ b'mod storiku huwa dak li bih ARBEAU, fl-1589, ta bidu għal dak li huwa msejjaħ ORCHESOGRAPHIE' . Dan kien miktub għat-tnabar fejn jagħti numru vast ħafna ta' ritmi differenti u għall-fifra li din ta' l-aħħar kellha tagħmel xogħol improviżat b'eżempji mogħtija mill-awtur stess. Dam kollu jagħtina ħjiel tad-drawwa Franċiża. Madwar l-istess perjodu f'MX LADV NEVELL'S BOOK, li huwa manuskritt ta' kollezzjoni ta' mużika għall-eqdem forma ta' spinetta (virginal), insibu numru ta' kompożizzjonijiet taħt l-isem ta' 'THE MARCHE BEFORE THE BATTELL', 'THE MARCHE OF FOOTMEN', 'THE MARCHE OF HORSEMEN', 'THE IRISHE MARCHE' u 'THE MARCHE TO THE FIGHTE' li, bejn wieħed u ieħor, jagħtuna ħjiel tad-drawwa Ingliża. —Hafna marċi li nsibu fl-opri u fl-oratorji juruna l-istil tal-marċ fid-drawwa ta' l-armata ta' dak iż-żmien li nkitbu, per eżempju, l-HANDEL DEAD MARCHES f'Saul u f'Samson u l-famuż marċ mill-opra SCIPIO (1726). Fil-fatt dawn il-marċi kultant għaddew-minn taħt l-użu ta' l-armata kif ġara bid-DEAD MARCHES mis-Saul u l-marċ minn SCIPIO. L-ewwel wieħed li semmejna ntuża ħafna waqt il-funerali ta' l-armata u dak tat-tieni għadu jintuża sallum bħala marċ regolari għall-parati li jagħmlu l-Grenadier Guards. Tant hu hekk, li l-Guards jisħqu illi l-marċ ġie miktub għalihom u wara ddaħħal u sar parti mill- opra. F'perjodi differenti, inħass il-bżonn li l-mużika tal-marċ ma tkunx tixxiebaħ xi ftit fir-ritmu, daqskemm fil-melodija u fl-armonija l-bżonn tas-sempliċità kien biex iżomm kull biża' ta' tibdil mgħaġġel. It-temp użat huwa dak ta' erba' taħbitiet f'kull battuta. Fil-prattika bi tliet taħbitiet kien impossibbli, sakemm ma kienx jindaqq mgħaġġel ħafna u kull battuta kienet tiġi f'pass wieħed. Ġeneralment il-forma hija dik li tixbaħ ħafna lir-RONDO', jiġifieri li tema prinċipali tkun dejjem ġejja ġejja, b'xi temi oħra li jintervjenu fiha, bħal fil-każ tal-Minwett fejn in-neċessità ta' sistema stretta li tinkludi frażi ta' erba' battuti trid tinżamm sa l-aħħar. M'għandniex xi ngħidu, it-Trio ikun f'xi tonalitajiet relattivi, ġeneralment 'DOMINANT' jew 'SUB DOMINANT'. Għalhekk dik id- drawwa komuni li x-xogħol jispiċċa bit-tema prinċipali tiġi mfixkla. Kull ħaġa li tiġi maħluqa u li tibda tikseb suċċess, tiltaqa' wkoll ma' waqtiet fejn ikollha tħabbat wiċċha, ma' atmosfera xejn kordjali. L-istess ġara lill-marċ. Lejn tmiem id-dsatax-il seklu kien hemm tgergir fl-Amerika dwar id-daqq tal- marċi. Dan beda meta l-banda ta' John Philip Sousa (1854-1932), bdiet tiġri u ddoqq dawn il-marċi (li jammontaw għal aktar minn mija) madwar id-dinja kollha u hekk għamlet popolari b'ċerta qawwa dawn il-krejazzjonijiet tiegħu. Iżda rridu ngħidu li waqt li fl-Amerika kien qed isir it-tgergir, il-banda u l-marċi ta' Sousa ngħataw laqgħa ta' entużjażmu mill-akbar kulfejn dehru u nstemgħu. Il-Kompożitur Ingliż ELGAR kiteb ukoll numru ta' marċi bħall- popolarissimi POMP AND CIRCUMS- TANCE li huma sett ta' ħames marċi, Nru. 1 f'D maggiore (mik- tub f'Lulju 1901) Nru. 2 f'A minore (miktub f'Awissu 1901), Nru. 3 f'C minore (miktub f'Novembru 1904), Nru. 4 f'G maggiore (miktub f'Ġunju 1907) u Nru. 5 f'C maggiore (miktub fl-1930). L- oriġinalità ta' dawn il- marċi turi li kienu intiżi għas-swali tal-kunċerti għaliex kollha għand- hom score orkestrali, u ħafna jħossu li dawn il- marċi jitilfu ħafna mis- sbuħija u mill-kobor b tagħhom meta jiġu / Vi, ki adattati f'forom oħra — $, SAELOA JA. ; , biex jiġu esegwiti minn JOHN PHILIP SOUSA — il-kompożitur tal-marċi li gruppi oħra. l-aktar baqa' msemmi. —TROOPING THE COLOUR'' hija ċerimonja magħrufa għall-pompa ċerimon- jali tagħha kif ukoll għall-ispettaklu mużikali li toffri permezz tal-baned militari li jieħdu sehem fiha. Il-marċi xorta baqgħu u għadhom isibu post fl-opra. Fil-fatt fl-opri nsibu bosta marċi li huma ferm popolari, bħall-marċ ta' l-Aida ta' Verdi u l-marċ tat- Tieg (Wedding March) ta' Wagner. Hu stabbilit li wieħed mill-aqwa marċi li qatt inkitbu huwa dak ta' Wagner 'THE DUSK OF THE GODS''. Maż-żmien, il-marċ sab ruħu wkoll jakkumpanja wħud mill-aqwa xeni ta' films kolossali bħal fil-każ tal-film BEN HUR, fejn Miklos Rozsa tana marċ mill- kbar bil-kompożizzjoni tal-PARADE OF THE CHARIOTEERS. Fil-film THE DAM BUSTERS, Eric Coates jagħtina l-marċ bl-istess isem tal-film, li huwa kompożizzjoni li tqajjem kull sentiment. Marċi oħra, li nistgħu nsemmu bħal eżempju u li kisbu popolarità kbira u li ntrabtu għal dejjem ma' film partikulari huma l-marċi THE GUNS OF NAVARONE u THE BRIDGE ON THE RIVER KWAL, li huma assoċjati mal-films ta' l-istess isem. Qabel intemmu din il-kitba ħafifa dwar il-marċ, nistgħu nagħtu ħarsa lejn it- temp fl-armata Ingliża. It-temp huwa dan li ġej, għalkemm fil-prattika ivarjaw mhux ftit fi bnadi differenti. SLOW MARCH: 75 pass fil-minuta. QUICK MARCH: 108 pass fil-minuta. Ta' min ifakkar li fl-istorja ta' l-armata Ingliża, il-kelma 'March' ħafna drabi tfisser ritmu tradizzjonali b'tanbur biss, kif inhu fil-każ ta' ''THE ENGLISH MARCH', 'THE SCOTS MARCH' u ''THE GRENADIERS MARCH''. Ta' min jgħid ukoll li r-Re Karlu 1 ta' l-Ingilterra kien ħareġ digriet li THE ENGLISH MARCH għandu jkun il-marċ tan-Nazzjon Ingliż, kemm minħabba l-popolarità tiegħu ma' nazzjonijiet oħra, kif ukoll minħabba li kulħadd kien jaqbel li huwa l-aqwa fost il-marċi l-oħra. Minn dan li qiegħed ngħid jidher ċar illi r-ritmu tal-marċ kien jagħmel distin- zjoni minn armata għal oħra u fl-istess ħin kien iżda jservi għall-istess intenzjoni, dik li daħħlithom fl-eżistenza ta' l-arti u l-prattika ta' l-arnaldika (studju ta' l-arblu tar-razza).